《上陈招使》
宋代·刘炜叔

天戈一指迅雷轰，涌雪公应记洗兵。
伊洛风烟想如旧，江淮草木转知名。
争先识面今裴度，孰与论心昔孔明。
文水万家惟击壤，得无军饷尽归耕。

作者简介：刘炜叔，莆田（今属福建）人。矩子（清道光《福建通志》卷一八○《刘矩传》附）。为南海县丞时师事杨长孺。理宗端平元年（一二三四）知吉州。嘉熙间提举福建市舶司，知泉州（同上书卷九○、九三）。事见《诚斋集》卷首刘炜叔序。